Държавен вестник, бр. 71, 2011 г., стр. 33

БРОЙ  71	
Д Ъ Р Ж А В Е Н  В Е С Т Н И К 	
СТР.  33  
5. подписи на всички членове на комисията, 
както и писмено оформени особени мнения, 
в случай че има такива.
(11) В 7-дневен срок от приключването на 
работата си експертната комисия представя 
протокола на изпълнителния директор на 
Националния център „Европейски младежки 
програми и инициативи“.
Чл. 14. (1) Въз основа на предложенията 
на експертната комисия изпълнителният ди­
ректор на Националния център „Европейски 
младежки програми и инициативи“ със заповед 
отхвърля или одобрява конкретния проект 
за финансиране, а в случай на одобрение – и 
размера на неговото финансиране.
(2) Изпълнителният директор на Национал­
ния център „Европейски младежки програми 
и инициативи“ може да не одобри и да не 
разреши финансиране на проект, предложен 
от експертната комисия.
(3) В случаите по ал. 2 изпълнителният 
директор на Националния център „Европейски 
младежки програми и инициативи“ писмено 
мотивира отказа си.
Чл. 15. (1) Организациите, чиито проекти 
са одобрени за финансиране по реда на чл. 14, 
ал. 1, се уведомяват писмено в 15-дневен срок 
от датата на издаване на заповедта.
(2) Кандидатстващите организации, чиито 
проекти не са одобрени за финансиране, се 
уведомяват писмено в срок от 15 дни от да­
тата на издаване на заповедта по чл. 14, ал. 1.
Раздел II
Изпълнение на проектите
Чл. 16. (1) Условията за финансово подпо­
магане на одобрените проекти за младежки 
дейности, разходването и отчитането на 
предоставените финансови средства, както и 
взаимните права и задължения се уреждат с 
договор между Националния център „Евро­
пейски младежки програми и инициативи“ 
и организацията изпълнител. 
(2) Неразделна част от договора по ал. 1 са:
1. проектното предложение (формуляр за 
кандидатстване със съпътстващите го доку­
менти);
2. указания за финансово и съдържателно 
отчитане на проекта.
Чл. 17. (1) При необходимост от промяна 
на параметрите на утвърден проект или при 
изпълнение на проект по начин, различен от 
одобрения, управителният орган на органи­
зацията изпълнител изпраща в Националния 
център „Европейски младежки програми и 
инициативи“ мотивирана писмена молба.
(2) Молбата се счита за приета само при 
писмено одобрение от страна на Националния 
център „Европейски младежки програми и 
инициативи“, което се изпраща на органи­
зацията в срок от 15 работни дни от дата на 
получаване на писмото в деловодството на 
центъра. 
(3) В случай на възражение от страна на 
Националния център „Европейски младежки 
програми и инициативи“ организацията изпъл­
нител се задължава да осъществява проекта 
съобразно дадените указания.
(4) Параметрите на договора за финансово 
подпомагане се изменят с двустранно подпи­
сано от страните допълнително споразумение.
Раздел III
Отчитане на проектите
Чл. 18. (1) Организацията изпълнител от­
чита реализирания проект съгласно условията 
и срока на договора с междинни отчети и 
окончателен отчет.
(2) Междинни отчети на проектите по 
програмата (съдържателни и финансови) се 
изискват за проекти с продължителност, по-
голяма от 9 месеца. 
(3) Окончателен отчет – финансов и съ­
държателен, се представя от организацията 
изпълнител в Националния център „Европей­
ски младежки програми и инициативи“ не 
по-късно от 20 работни дни след изтичането 
на срока на договора по проекта.
(4) В случай че организацията не представи 
окончателния отчет в посочения в ал. 3 срок, 
договорът за финансиране се прекратява по 
реда на чл. 25 и проектното досие се разглежда 
от комисия по реда на чл. 21, която определя 
срок от 20 работни дни за възстановяване на 
цялото финансово подпомагане по проекта.
(5) Към финансовите отчети се прилагат 
заверени копия от всички оригинални пър­
вични счетоводни документи за направените 
разходи по проекта.
(6) Съдържанието на първичните счето­
водни документи трябва да съответства на 
изискванията на Закона за счетоводството, 
както и на изискванията на чл. 19, ал. 1.
Чл. 19. (1) Изпълнителният директор на 
Националния център „Европейски младежки 
програми и инициативи“ утвърждава указания 
и методология за финансовата отчетност по 
програмата.
(2) Финансовото подпомагане на всеки етап 
от проекта се извършва съгласно условията на 
сключения договор след реално и навременно 
осъществяване и отчитане на предходния етап.
Чл. 20. (1) Към съдържателната част на 
отчета задължително се прилагат документи 
и материали, удостоверяващи изпълнението 
на проекта.
(2) В случай на липсващи документи и 
материали по ал. 1 Националният център 
„Европейски младежки програми и инициа­
тиви“ не признава отчетения разход.